هسې خو د افغانانو بې‌عزتي د غوايي له کودتا پیل شوه، خو کله چې روسان راغلل، د سپکاوي يوې دوامدارې او پرله‌پسې لړۍ دوام وموند۔ خلک هم ګرم نه وو، له هېواده يې سره تبۍ جوړه شوې وه، د تېښتو او هجرتونو بهیر پيل شو، خو که چېرې افغانان په لومړي سر کې له وروستنیو نادودو خبر وای، کله به هم پاکستان ته تللي نه وای، هغوی به د دې پر ځای دا غوره ګڼلې وای چې د خپل هېواد په غرونو کې بمونو الوځولي او لېوانو خوړلي وای، خو دغه هېواد ته يې پناه نه وای وړې